runetrust/blame-folketinget-dk huggingface dataset:
Lisbeth Bech Poulsen (SF), 2013-02-28:
Fra SF's side ønsker vi jo, at vi får et samfund, hvor mennesker bliver myndige og i videst muligt omfang kan forsørge sig selv, og hvor de får frihed og får uddannelse, både i forhold til arbejde og til at blive myndige og dannede mennesker, der kan deltage i samfundslivet.
Per Larsen (KF), 2024-05-03:
For det er nemlig hverken rimeligt over for først og fremmest selvfølgelig patienterne, men også over for lægerne, der har lavet recepten, over for apotekerne, der kommer til at døje med, at de ikke har det på lager, og andre involverede, hvis ikke leverandøren kan leve op til at opfylde sine forpligtelser til at levere tilstrækkelig med medicin.
Marcus Knuth (KF), 2021-02-10:
Er det efter ministerens opfattelse bekymrende at iværksætte infrastrukturprojekter, der vil medføre massiv tung trafik tæt på grænsen mod et Natura 2000-område, og kan en etablering af et sådant projekt være en trussel mod overholdelsen af FN's klimamål, bl.a. grundet forurening i området?
Annette Vilhelmsen (SF), 2012-11-07:
Nu er det heldigvis ministeren og dermed mig, som selv bestemmer, hvordan jeg svarer på præcist stillede spørgsmål, og jeg vil sige, at jeg vil overlade til Enhedslisten at planlægge deres arbejde, som de finder det bedst, og at jeg bruger min tid som minister på det her område til at få skabt varige arbejdspladser og gode vækstvilkår for danske virksomheder.
Per Dalgaard (DF), 2003-09-04:
Ja, en person er jo kriminel, når vedkommende bryder samfundets love, når vedkommende bryder de love, der er sat op for, hvordan et retssamfund skal fungere, både på den ene og den anden måde, færdselsloven f.eks. O.k., har man brudt færdselsloven, er man jo også en slags kriminel, men det er selvfølgelig i mildere grad.
Jørn Pedersen (S), 2004-12-01:
Man kan måske forudse nogle vanskeligheder, ved at de kun er vejledende, og der kan måske nok – Venstres ordfører berørte det lidt – opstå nogle konflikter, fordi der måske er lidt større forventninger, end der kan efterkommes i virkeligheden, men det må fremtiden jo vise.
Trine Pertou Mach (EL), 2024-05-28:
Nogle vil nok mene, at det er forholdsvis flagellantisk at stille sig på den her talerstol en gang til, men det gør jeg ikke desto mindre, fordi jeg synes, at indholdet af det her beslutningsforslag er vigtigt – indholdet – sådan som jeg faktisk også synes det med det foregående.
Knud Erik Kirkegaard (KF), 2000-04-04:
Det Konservative Folkeparti kan ikke støtte forslaget, og det har vi to gode grunde til: For det første er vi i Det Konservative Folkeparti som udgangspunkt varme fortalere for det repræsentative demokrati, hvorefter vælgerne udpeger et antal personer til at påtage sig ansvaret for det beslutninger, der skal tages.
Eyvind Vesselbo (V), 2011-01-27:
Altså, det var jo sådan, også i forbindelse med »Grøn Vækst«, at Det Radikale Venstre tilsluttede sig noget af »Grøn Vækst«, som havde relation til det her med miljøgodkendelser, så helt principielt gør man det jo, men jeg vil godt spørge helt konkret her: Mener hr. Morten Østergaard, at man med de to forslag i det her forslag til vedtagelse så også lever op til det?
Lars Barfoed (KF), 2015-04-28:
For vi lever jo altså i en globaliseret verden, og det er sådan, at hvis vi vil blive ved med at være et af de mest velstående lande i verden, og hvis vi vil have råd til at have en ordentlig offentlig sektor, hvor vi kan sørge ordentligt for dem, som ikke kan klare sig selv, ja, så er vi nødt til at være dygtigere end de andre.
Lene Espersen (KF), 2009-01-13:
Som jeg svarede hr. Niels Sindal, så må man sige, at hvad angår høringssvarene, tror jeg ikke, der er nogen, der kan sige - så skal man i hvert fald være meget optimistisk - at der vil være noget som helst grundlag for nogen trepartsdrøftelser, som vil munde ud i noget fornuftigt.
Benny Engelbrecht (S), 2018-12-19:
Det nye almindelige hos regeringen dækker nemlig blot over det underliggende, at der ikke følger tilstrækkeligt med midler til år for år at dække, at vi bliver flere ældre og flere børn, og derfor flere, der har behov for samfundets hjælp, på plejehjem, på sygehuse og på daginstitutioner.
Peter Skaarup (DF), 2019-11-01:
Vi ser ikke noget behov for at have nogen tidsbegrænsning på, men ser det snarere sådan, at når man konstaterer, at man tror på, at pågældende er i stand til at tage vare på sig selv uden at begå nye overgreb, ja, så kan man give fri i forhold til de her krav, vi stiller.
Johs. Poulsen (RV), 2008-02-05:
Vi ønsker, at vi, når vi når frem til efteråret, har den indikation af, om der skal arbejdes videre med en fast Kattegatforbindelse, eller om der skal ske noget andet, og at vi i lyset af det kan forhandle en stor investeringsplan, for det er ganske væsentligt set med vores øjne, at en sådan investeringsplan tilrettelægges på den rigtige måde.
Annie Lunde Hansen (CD), 2001-05-18:
Og det har CD da grundlæggende været meget tilfreds med. Men hvis vi et ganske kort øjeblik ser bort fra det udspil, by- og boligministeren fremlagde i mandags, så har vi på intet tidspunkt set noget, som bare ligner et forslag til evighedsløsning, og som både søger at udligne de sociale forskelle fra byggeri til byggeri og søger at gøre det attraktivt for forskellige aktører at bidrage til en løsning af boligmangelen. Selvfølgelig er der barrierer, også barrierer, som man ikke kan klandre regeringen for alene.
Line Barfod (EL), 2008-05-20:
Jeg har svært ved at tro på, at det gavner nogen som helst form for integration at fortælle unge piger med muslimsk baggrund, at vi anser dem for at være en fare for demokratiet, og at de kun er velkomne i vores skoler, hvis de vælger fuldstændigt, sådan som Dansk Folkeparti beslutter, at de må vælge.
Morten Østergaard (RV), 2010-09-07:
Hr. Kristian Thulesen Dahl fik også sit svar, nemlig at Det Radikale Venstres politik er baseret på, at det er reformer, der skal finansiere de nødvendige udvidelser af velfærden, og det arbejder vi selvfølgelig på i videst muligt omfang at en ny regering vil basere sin politik på, og at den eksisterende regering, for den sags skyld, vil gøre det, i det omfang vi kan overbevise den om det gennem forhandling.
Per Clausen (EL), 2005-04-12:
Man kan søge den i ungdomsparlamentet, der i går vedtog et forslag om det her, hvor de klart gav udtryk for en forståelse af, at det altså handler om både at frigøre sig far afhængigheden af olie og de andre fossile brændstoffer og at føre en politik, der kan føre til masser af nye arbejdspladser i Danmark.
Jann Sjursen (KRF), 2001-03-30:
Jeg vil så spørge til sidst, for det undrer mig egentlig såre: I 1994, da daværende justitsminister Bjørn Westh fremsatte regeringens lovforslag om parrådgivning, var De Konservative såre positive over for forslaget. De mente endda, at det sådan set ikke var vidtgående nok.
Kristian Thulesen Dahl (DF), 2007-09-06:
På tilsvarende vis vil vi også her i efteråret se på, hvordan vi vedblivende kan forbedre forholdene for nogle af de syge, der er sat uden for arbejdsmarkedet, fordi de desværre har måttet have en førtidspensionering, og hvordan det kan sikres, at de også får bedre muligheder for et øget forbrug, når andre får det.
Pernille Rosenkrantz-Theil (S), 2023-04-19:
Men i forhold til spørgsmålet, som jeg synes var det, der var formålet med fattigdomsgrænsen, nemlig om det lever det op til det formål, at vi fra forskellige perspektiver skal kunne følge med i, hvordan det står til med fattigdommen i Danmark, mener jeg, at Danmarks Statistiks redskab er solidt.
Lene Espersen (KF), 2006-01-26:
Jeg vil gerne starte med at sige til hr. Kim Christiansen, at jeg på ingen måde er fornærmet, men måske ikke havde forventet, at det var Dansk Folkeparti, der i dag skulle annoncere, at ordningen skal udvides til at omfatte alle danskere, også de personer, der begår alvorlig kriminalitet, som giver ubetinget frihedsstraf på 1 års fængsel, tror jeg hr. Kim Christiansen sagde.
Lisbeth Bech-Nielsen (SF), 2024-09-10:
Nu har Moderaternes formand, hr. Lars Løkke Rasmussen, jo også været ude og sige, at det måske er lidt mærkeligt at kaste sådan en ting op i luften og så ikke gøre noget ved det, fordi det naturligvis også er noget, der sætter en masse tanker i gang.
Per Clausen (EL), 2015-04-28:
Hvis man nu dengang havde sagt, at en socialdemokratisk-radikal regering ville indgå en aftale med Venstre, Konservative, Dansk Folkeparti og Liberal Alliance om at fjerne et af de få effektive miljømæssige tiltag i »Grøn Vækst«, så ville man nok være blevet anklaget for at være både overdrevent negativ, skeptisk, sortsynet og alt muligt andet.
Tom Behnke (KF), 2008-12-16:
Jeg sagde jo klart og tydeligt i min ordførertale, at det, vi skulle huske på i den her sammenhæng, ikke nødvendigvis var at klandre nogen for det, der ikke skete, men var at gribe i egen barm og sige: De demokratiske lande, de positive lande skal være bedre til forud for konferencer og verdensmøder osv.
Kristian Jensen (V), 2005-04-01:
Jeg skal skynde mig at sige, at jeg ikke deler hr. Jens Peter Vernersens ønske om at opfinde nye skatter, så den sidste del af hr. Jens Peter Vernersens spørgsmål vil jeg tage som udslag af en reminiscens, fra da vi havde en socialdemokratisk ledet regering, hvor man netop brugte sin kreativitet på at opfinde nye skatter.
Birthe Rønn Hornbech (V), 2004-12-10:
Jeg kan kun gentage over for fru Pia Gjellerup, at jeg ikke kan sidde stille, når jeg hører fru Mette Frederiksens betonsocialdemokratiske kulturpolitik, som vidner om, at alt er politik, og at politikere helst ikke må kunne andet end at føre politik 24 timer i døgnet.
Frank Dahlgaard (UP), 2000-02-02:
Som man spørger, får man svar, og derfor er det vigtigt at høre, hvad det egentlig er for et spørgsmål og helt konkret udformningen af det, som der skal tages stilling til ved en folkeafstemning senere i år eller i begyndelsen af næste år, for det er jo det, der afgør det.
Jørn Dohrmann (DF), 2013-10-31:
Hvis man har nedklassificeret, kan det bare sejle, som det har lyst til, med den virkning, at nogle borgere rundtomkring i Danmark måske får oversvømmede haver, får oversvømmet deres sommerhus, fordi et andet sted på strækningen af det her vandløb er det ikke vedligeholdt, og så skal man klage, og hvem skal man klage til, hvem håndhæver den her slags ting?
Dorte Bennedsen (S), 2001-03-01:
Men jeg vil gerne som formand for Indfødsretsudvalget love hr. Nødgaard, at jeg vil samle de papirer sammen, og så vil jeg, når næste forslag kommer, kunne sige: Ja, vi har i udvalget dispenseret for X antal personer. Jeg har ikke lavet det regnestykke her, men det, jeg sagde - og det vil jeg stå ved - er, at det er under 50 mennesker på det forslag, der ligger her.
Joachim B. Olsen (LA), 2018-11-22:
Det er f.eks. et mønster, at overforekomsten af kriminalitet er større blandt efterkommere end blandt indvandrere, og kigger man på resultater i skolen, viser karaktergennemsnittet for folkeskolens afgangsprøver, at efterslæbet nærmest er lige så stort i tredje generation som i første.
Thomas Danielsen (V), 2020-10-30:
Jeg må jo indrømme, at jeg på ingen måde er enig med hr. Carl Valentin i hans politiske holdninger osv. til det her område, men man må bare sige, at ordføreren ikke har lagt skjul på, at man ønsker at slagte den her branche, nedlægge den, ligesom stort set resten af det parlamentariske grundlag for regeringen ønsker.
Anna Falkenberg (SP), 2024-04-19:
Jeg har før løftet idéen om, at man måske havde en trio – altså havde en, som Færøerne udnævnte, en, som Danmark udnævnte, og en, som Grønland udnævnte – som arbejdede i fællesskab for at repræsentere hele kongerigets interesser i Arktis.
Jens Christian Lund (S), 2006-02-07:
Jeg vil gerne spørge den konservative ordfører, om den konservative ordfører egentlig er vildt begejstret for det, der nu kommer til at stå i Herning Folkeblad, i Ringkjøbing Amts Dagblad og i Viborg Stifts Folkeblad om De Konservatives støtte til kystturismen.
Magnus Heunicke (S), 2021-12-02:
Men selv hvis det ikke blive dyrere i den aftale, jamen så har vi dels lavet finanslove med aftalepartierne Enhedslisten, SF og Radikale, hvor vi har forbedret socialtandplejen og sat penge af til det – det vil sige, at det er styrket der – dels kan man altså lave et andet snit.
Peter Christensen (V), 2012-01-19:
Så jeg glæder mig sådan set over, at vi er nået så langt nu, at der faktisk er rimelig bred opbakning i Folketinget til at have en budgetlov, som også strammer økonomien for kommunerne, for det er en af de helt store faktorer, i forbindelse med at de offentlige udgifter steg så kraftigt i de år, hvor der var højkonjunktur, og hvor alle jo pressede på, for når man havde store overskud på de offentlige finanser, ja, så skulle pengene jo bruges alle steder.
Alex Ahrendtsen (DF), 2025-08-14:
Vi har med denne lov valgt at øge hastigheden ved godkendelser ved at give ministeren og ministeriet en mulighed for hurtigere sagsbehandling, i stedet for at vi her f.eks. skal vente op til et år for at kunne lave øvelser, eller, som ministeren har orienteret os om, at en helikopter ikke kan lande, fordi der er noget mos, man ikke må fjerne.
Birthe Rønn Hornbech (V), 2009-03-12:
Så blev der spurgt om det udvalgsarbejde, der foreligger - der var i det hele taget flere spørgsmål - og jeg vil sige, at det lød, som om det ikke vedrører det her forslag, for det jo rigtigt, som jeg tror det var fru Meta Fuglsang der nævnte, at der har været et udvalgsarbejde i gang i ministeriet.
Margrethe Vestager (RV), 2009-11-11:
Jeg forstår det godt, jeg synes bare, at det er ærgerligt, fordi jeg tror, at finansministeren i et samarbejde med statsministeren kunne have haft fornøjelse af at danne en bredere kreds bag det, som Danmark har brug for, nemlig en større vækstpakke, der netop er præget af, at vi fremadrettet har brug for de ting, vi investerer i nu.
Line Barfod (EL), 2003-05-13:
: Det, der ligger i det her lovforslag, er noget af det værste og ondeste, jeg nogen sinde har set, nemlig at man forestiller sig en ordning, hvor man ude i børnehaverne kan have nogle børn, hvis forældre har råd til at betale for, at de er med i en madordning, og nogle andre børn, der ikke er med.
Hans Christian Schmidt (V), 2003-05-12:
Hovedformålet med lovforslaget er at supplere de gældende lovbestemmelser med yderligere regler om beskyttelse og aktiv forvaltning af Natura 2000-områderne og endvidere at forbedre reglerne om offentlighedens adgang til naturen som en opfølgning af efterårets aftale med natur- og friluftsorganisationerne og jordbrugets organisationer.
Marianne Jelved (RV), 2010-05-04:
Det er flertallets frie ret at træffe den slags beslutninger, det anfægter jeg ikke, og det er jo ikke en forudsætning for Det Radikale Venstre eller de andre forslagsstillere – det vil jeg gerne understrege over for hr. Søren Krarup – at 24-års-reglen er i spil, fordi vi gerne vil have nogle flere initiativer på bordet, der kan forhindre den kriminalitet, der fører til undertrykkelse af unge mennesker og tvang, som er helt ulovlig og helt uacceptabel.
Claus Hjort Frederiksen (V), 2008-10-22:
Vi indfører en mulighedserklæring, hvori lægen skal tage stilling til, om det er i overensstemmelse med den diagnose, patienten har, at den pågældende kommer 2 timer om ugen, eller at den pågældende får siddende arbejde, hvis den pågældende har haft stående arbejde.
Jan Bjergskov Larsen (SF), 2022-04-28:
Det er jo sådan, at man ikke kan være halvt gravid, enten er man gravid, eller også er man det ikke, og det samme gælder med forslaget her, altså at enten accepterer man de her procentsatser eller også gør man det ikke, og jeg vil sige, at der er vi simpelt hen set med SF's briller gået for langt.
Mette Abildgaard (KF), 2017-05-17:
Jeg synes, det er et sympatisk forslag, forstået på den måde, at jeg meget gerne ville kunne bruge 180 mio. kr. hvert år fra 2018 og frem på at beskytte regnskov og på den måde bekæmpe klimaforandringer – for som der også ganske rigtigt bliver skrevet i det her beslutningsforslag, er det en af de meget omkostningseffektive måder at bekæmpe klimaforandringer på.
Nikolaj Villumsen (EL), 2016-04-01:
Jeg stod altså ikke og beskyldte Venstre for at ville give militær støtte til ISIL eller al-Qaeda, men vi bliver nødt til gøre os klart, at der i Syrien findes dele af den koalition, som vi er på vej ind i, som støtter meget ekstreme islamistiske grupper, som sågar også nogle gange samarbejder med al-Qaeda.
Jens Hald Madsen (V), 2006-12-05:
Vil hr. Villy Søvndal påstå, at der i nord og i det sydøstlige område, Basraområdet – nu ved jeg, at hr. Villy Søvndal ikke har været der, men alligevel, hr. Villy Søvndal er jo klogere end os andre – ikke sker fremskridt?
Elisabeth Arnold (RV), 2000-11-28:
Jeg kan blot henvise til den pinsepakke, som vi også har gennemført sammen med Enhedslisten og SF, hvor vi jo bl.a. efterhånden har fået oparbejdet et ganske stort arbejdsmarkedsbidrag, som er noget nyt, fra begyndelsen af 1990'erne, og hvor vi begynder at efterligne de øvrige europæiske lande.
Ane Halsboe-Jørgensen (S), 2025-03-13:
Det, der så ligger helt konkret på bordet med det her lovforslag, er den kommunale ungeindsats' mulighed for at vejlede unge 13-17-årige om det at få et fritidsjob, og det udvider igen perspektivet, i forhold til om vi, når vi taler med unge mennesker, så kun taler om uddannelse, eller om vi faktisk også taler om arbejde.
Jørgen Arbo-Bæhr (EL), 2005-04-12:
Jeg vil sige, at nogle af de ting, der er sagt og skrevet af både Venstres ordfører her i dag og andre ledende medlemmer af partiet, tyder på, at vi kan frygte det værste, når Velfærdskommissionen barsler med sin endelige rapport her til efteråret.
Trine Pertou Mach (EL), 2024-11-27:
Forudsætningen for at kunne føre en retssag er, at den anklagede fysisk er til stede, og forudsætningen for, at det kan ske, er jo, at der er nogle lande, der rent faktisk efterlever de her arrestordrer og ville arrestere, for så vidt de anklagede betræder deres territorie.
Louise Brown (LA), 2024-12-13:
Ellers oplever jeg egentlig, som ministeren også siger, at vi jo har et fælles mål her i Folketingssalen om at ville have noget mere fokus på kvindesygdomme og gøre, hvad vi kan, for, at kvindesygdomme bliver ført mere frem i vores forskning og også i behandlingen, og det sætter jeg pris på.
Thomas Adelskov (S), 2007-06-01:
Derfor er jeg spændt på, om hr. Lars Barfoed kommer nogen som helst vegne med beskæftigelsesministeren i forbindelse med at forsøge at få begrænset de aftaler, der binder en eller flere lønmodtagere til en virksomhed og forhindrer dem i at søge erhverv andre steder.
Helge Adam Møller (KF), 2009-11-26:
Jeg kan godt forstå bemærkningerne, også på baggrund af det, der var kommet frem tidligere, for som der også står i forslaget, er de fleste af de lande, der virkelig producerer det her, jo ikke med: Indien, Pakistan, Israel, Rusland, Kina, USA – nu tror jeg, at jeg har nævnt dem alle sammen.
Kim Christiansen (DF), 2008-05-27:
Vi kender jo alle sammen olieprisens himmelflugt, men man mener altså heller ikke i regeringen, at den vil have nogen som helst indflydelse på den fremtidige trængsel i det pågældende område, og derfor synes vi, det er en lille smule arrogant bare at feje tingene til side og sige: Vi vil ikke genforhandle det her, vi vil overhovedet ikke hørt nogen tale om det, vi har taget en beslutning, som tyskerne i øvrigt ikke er enige i.
Finn Sørensen (EL), 2015-05-19:
For er det ikke rigtigt opfattet, at der jo egentlig ligger den samme tankegang i det her lovforslag, som de borgerlige derovre i den anden side af salen har, nemlig at her har vi en gruppe mennesker, der, hvis de bare får et økonomisk incitament, nok skal finde sig et job – underforstået, at når de ikke har et job i dag, er det nok, fordi de ikke rigtig gider.
Jeppe Jakobsen (DF), 2016-02-26:
Alle de klassificerede og hemmeligstemplede dokumenter vil ikke blive fremlagt, og når kommissoriet for Irak- og Afghanistankommissionen bl.a. tilsigtede at belyse baggrunden for indsatsen i Irak og Afghanistan, vil alle de centrale dokumenters fravær givetvis stille beslutningen i et ukorrekt og urimeligt lys.
Mikkel Dencker (DF), 2007-10-05:
For at mennesker, der befinder sig permanent uden for arbejdsmarkedet, også kan få gavn af skatteomlægningerne, er det aftalt, at bundfradraget skal hæves med 1.000 kr. ekstra over 2 år, og at overførselsindkomsterne ekstraordinært reguleres op med 0,6 pct. i 2008.
Ole Stavad (S), 2004-05-05:
Jeg vil godt vende tilbage til det spørgsmål, som fru Marianne Jelved havde fat i, for det, jeg forstår - det er så spørgsmålet, om det er rigtigt forstået - er, at den samme mængde økonomi, de samme penge, der i dag er inden for det samlede sundhedsvæsen i vore forskellige amter, også vil være til rådighed i den reform, som regeringen har lagt op til, men pengene vil blive jævnt fordelt ud over hele landet.
Pernille Sams (KF), 1998-02-18:
Jeg kunne forstå på den socialdemokratiske ordfører, hr. Ole Vagn Christensen, at Socialdemokratiet ligefrem ser erhvervsvirksomhed i offentligt regi som en forudsætning for det kommunale selvstyre, og jeg kan bare sige, at vi er inderligt uenige i den holdning og modstandere af det, som det jo også er kommet frem ved mange andre lejligheder.
Simon Emil Ammitzbøll (RV), 2007-04-11:
Derfor skal der også i højere grad være en rød tråd i, at den unge allerede under ungdomssanktionen kommer i gang med uddannelse eller beskæftigelse, sådan at vi sikrer, at det er et fornuftigt forløb, også når den unge er færdig med at skulle være i ungdomssanktionen.
Martin Lidegaard (RV), 2012-11-20:
Derfor er ideen med lovforslaget, og jeg skal ikke bruge lang tid på at gentage det, at man fastlægger en ny ordning for udstedelse af forsyningspligtbevillinger, som i fremtiden vil være baseret på udbud, og som så kan anvendes, indtil der kan fremlægges et forslag til en ny regulering på baggrund af det reguleringseftersyn, som blev vedtaget i forbindelse med energiforliget af 22. marts i år.
Simon Emil Ammitzbøll (LA), 2017-02-22:
Jeg synes stadig væk, det er værd at notere sig – ligesom jeg lagde ud med at sige – at jeg har forstået, at man lokalt er opmærksom på at tage en dialog med transporterhvervet, og jeg synes i hvert fald, vi i første omgang skulle se på, om det ikke kan føre et positivt resultat med sig, uden at det skal involvere skatteyderne.
Henrik Dahl (LA), 2016-12-08:
Man bør også notere sig årsagerne til det, fordi at nå frem til den beslutning fra den kinesiske regerings side, som vi hilser velkommen, er jo uden tvivl hjulpet på vej af en løbende dialog om menneskerettigheder, som både findes bilateralt mellem Danmark og Kina og i EU's dialog med Kina.
Inger Støjberg (DD), 2023-05-31:
I forhold til at vi så f.eks. har en Arnepension, som vi også diskuterede lige før, med så lav en ydelse, som der er der, så kan man sige, at det jo vitterlig er noget, man selv har valgt og prioriteret, for så lav er ydelsen; så det er en prioritering, man selv har valgt.
Rosa Lund (EL), 2021-03-02:
Og når vi i Enhedslisten stiller spørgsmål til det, kommer vi ind i sådan en mærkelig ond spiral, hvor vi bliver sendt fra justitsministeren til udenrigsministeren til udlændinge- og integrationsministeren for så til sidst at ende hos den her myndighedsgruppe, som tilsyneladende aldrig mødes.
Magnus Heunicke (S), 2021-05-28:
Jeg har som sundhedsminister mødtes med rigtig mange jordemødre, og jeg har også en del venner, som er jordemødre, og som jeg mødes med privat – det gjorde jeg også, før jeg blev sundhedsminister – og deres historier og deres beretninger fra fødegangene viser ærlig talt, at de kun er der for at sikre en høj faglighed, en tryg og sikker fødsel, og jo mere de kan være med til at forebygge og være der for de fødende, jo mere er man også selvhjulpen, og jo mere trygt og sikkert bliver det.
Lars Løkke Rasmussen (M), 2025-05-28:
Når jeg så siger, der har været lidt for lidt debat, er det, fordi der så også er stillet et forslag til vedtagelse fra Danmarksdemokraterne og LA, som slet ikke blev mødt med nogen spørgsmål, og jævnfør hvad der blev sagt fra Alternativets ordfører om, at der er ingen, der fejrer tingene.